Downloaded from YTS.BZ
VITAJTE NA ROKFORTE, PRVÁCI
Official YIFY movies site: YTS.BZ
Drahý pán potter
Niektoré príbehy nás zmenia.
Prosíme, cestujte len v prvých šiestich vozňoch.
Niektoré nás definujú.
No len máloktoré s nami zostanú...
A akcia!
...tak ako príbeh chlapca, ktorý prežil.
Čoskoro ho vyrozpráva HBO MAX...
tak ako ešte nikdy predtým.
HĽADÁ SA HARRY: ZO ZÁKULISIA ČAROV A KÚZIEL
Harryho príbeh, podľa obľúbenej knižnej série J. K. Rowlingovej,
je skutočne pohlcujúci.
Oživiť tento očarujúci, takmer nekonečný
magický svet si vyžaduje obrovské nasadenie.
Vytvoriť také bohaté,
zložité a rozsiahle miesto
sa v našom svete zdá nemožné...
kým sa do toho nepustia skutoční čarodejníci.
Príbehy o Harrym Potterovi
sú výnimočný fenomén spred 30 rokov pre mladých ľudí,
no oslovil ľudí všetkých vekových kategórií.
Nanovo spracovať svet Harryho Pottera...
dať mu viac priestoru
a rozprávať príbeh v ôsmich epizódach namiesto jedného dvojhodinového filmu
nám umožní preskúmať všetky tie úžasné zákutia príbehu.
Príbeh už máme, ale teraz môžeme ukázať aj veci,
o ktorých viete, že sa dejú v pozadí, no nevidíte ich.
Človek dlho čaká na príležitosť robiť niečo, čo pre ľudí znamená tak veľa.
A myslím si, že presne také to bude.
A odviedli skvelú prácu pri výbere tohto výnimočného hereckého obsadenia.
KÚZLO KASTINGU
- Prestali sme počítať pri 40 000. - Áno.
V tej chvíli už nemalo zmysel počítať,
- no pozreli sme si ich všetkých. - Hej.
Hľadáme dieťa, ktoré...
pre ľudí znamená veľa v rôznych smeroch.
Takže hľadáte chlapca,
čo na prvý pohľad pôsobí celkom obyčajne,
no v skutočnosti je veľmi výnimočný.
Chceli sme, aby sa na konkurz mohli prihlásiť
všetky deti v Británii. Prvé kolo poslali online
a potom sme išli do Manchesteru, Škótska, Írska
- a... - Cardiffu.
Cardiffu vo Walese.
Pri konkurzoch s deťmi bolo jasné, že to potrvá.
Začali sme Harrym, Ronom a Hermionou.
A oni sú najlepší priatelia.
Takže bolo veľkou výzvou nájsť tri deti,
ktorým uveríte, že sú kamaráti,
a ktoré majú také silné a odlišné osobnosti.
Sú to obyčajné deti,
ale zároveň výnimočné.
V každom z nich je mágia.
Alastaira sme videli v Manchesteri a bol vtipný a očarujúci
hneď od prvého momentu.
- Tu prednáša... - Svoj príbeh.
- Malý príbeh. - Báseň.
Mama nechce psa. Robí chybu.
Lebo viac než psa podľa mňa nebude chcieť tohto hada.
To bol Alastairov prvý deň.
A potom Arabella...
LONDÝN
...v Londýne.
„Hermiona. Ako jedináčik je prostoreká.“
„Superschopnosťou je emocionálna inteligencia.“
„Má energiu hlavnej hrdinky.“
- Takže toto je Arabellin prvý konkurz. - Áno.
Predniesla báseň „Invictus“.
Jedno je, aká ťažká bude moja cesta,
či zvitok žalobcov plný mojich hriechov je,
pánom môjho osudu som len ja sám:
ja kapitánom mojej duše som.
Hermiona musí byť hravá,
tak sme jej dali scénu, kde sa rozpráva s rodičmi
o Harrym a Ronovi.
A ona sa začala chichotať a zakrochkala.
A tým záberom sme ukázali, že je hravá.
Pri konkurzoch často využívate momenty,
ktoré dieťaťu pomôžu,
keď ich ukážete režisérovi a showrunnerovi.
Takže jej zakrochkanie bolo
- celkom zásadné. - Áno.
POZDRAVY Z GLASGOWA
Dominica sme stretli v Glasgowe.
Čo tu máme o Harrym?
„Skeptický voči svetu dospelých.“
„Má v sebe zraniteľnosť aj melanchóliu.“
- Je... Pôsobí osamelo... - A pôsobí osamelo.
Vyrastal sám.
Vyrastal sám a je...
Vie sa o seba postarať.
„Skôr Lišiak než Oliver Twist.“
Mali sme nájsť výnimočného herca.
- Desaťročného. - Presne tak. To bolo zadanie.
- Mal veľa rôznych vlastností. - Naozaj veľa.
Dominic prišiel s básňou
o víkende, ktorú si napísal sám a rýmovala sa.
A povedali sme si: „Je zaujímavý.“
„Môj víkend“ od Dominica.
V sobotu ráno som futbalový zápas mal
a môžem povedať, že som zabodoval.
Potom som už nič na práci nemal,
tak som zvyšok dňa prespal.
Dom mal v sebe také tiché sebavedomie.
S kým bývaš?
S mamou, s otcom a s dvomi sestrami.
- Okej. - A so psom.
A už si niekedy hral?
V januári som hral v Macbethovi.
- A bol si jeden z Macduffových synov? - Áno.
- Bohužiaľ ťa zabili. - Áno.
To ma mrzí.
- To je skvelé. - Áno.
Z týchto detí mám naozaj dobrý pocit. Myslím, že sú úžasné.
Pri projekte takéhoto rozsahu
sa človek ľahko stratí.
Veľká sieň je obrovská.
Metlobalové ihrisko je obrovské.
Potom tu máme Šikmú uličku.
Znovu si tie miesta prechádzame a pridávame detaily.
Niekedy napríklad idem do chrabromilskej klubovne
alebo do veže. Ste tam úplne sami
a rozhliadate sa okolo. Pozeráte na nástenku,
na každý drobný detail na McGonagallovej stole,
na chrbty kníh a naskočí vám husia koža.
ROZMER MÁGIE
Rozsah tohto projektu je naozaj úžasný.
Stavať v takomto meradle
je pre dizajnéra splnený sen.
MARA LEPERE-SCHLOOPOVÁ SCÉNOGRAFKA
Je to ako obrovské pieskovisko.
Snažíme sa zachytiť radosť a hravosť toho, aké je to byť
mladým čarodejníkom.
Keď vyšiel prvý Harry Potter,
pôsobilo to úplne novo a vzrušujúco.
Myslím, že všetci mali ten spoločný pocit,
že je to neuveriteľný svet
a že by bolo úžasné doň vstúpiť.
Snažíme sa preto zachytiť momenty objavovania,
ktoré zažívate v knihách.
Chceme, aby ste tu mali rovnaký pocit.
Zároveň však pridávame ďalšiu vrstvu budovania sveta,
ktorá ide ešte ďalej, než na čo sú diváci zvyknutí.
Harryho prvé zoznámenie so svetom čarodejníkov
prebieha v Deravom kotlíku
a potom vyjdeme zadným vchodom do našej Šikmej uličky.
Veci, ktoré tam vidíme, sú známe,
ale úplne novým a vzrušujúcim spôsobom spolu fungujú a vytvárajú celý priestor.
PRIVÁTNA CESTA
Pri Privátnej ceste v muklovskom svete sme sa snažili priblížiť realite.
A myslím si, že pre fanúšika a diváka je dôležité,
aby bol muklovský svet zakotvený v realite, ktorú všetci poznáme.
Potom je čarodejnícky svet, ktorý je akoby
tesne mimo nášho dosahu, ešte lákavejší.
PRIVÁTNA CESTA 4
Je za tým naozaj veľa premýšľania,
aby to pre skalných fanúšikov fungovalo tak, ako má.
Vytvorili sme priestory, ktoré prinesú...
SOVY KAŽDÉHO DRUHU
...ľuďom veľa radosti a budú si ich môcť naplno užiť.
Je úžasné, že všetci sú takí nadšení
a chcú to priviesť k životu.
Keď prvýkrát vojdete do Veľkej siene,
je to ako vstúpiť do katedrály.
Je to neuveriteľne magické.
Je obrovská a nádherná.
A keď tam prichádzajú deti,
keď do siene privedú prvákov,
to bola asi moja najobľúbenejšia scéna.
Bolo to také ikonické
a zároveň symbolické. „Tak ideme na to.
Nová skupina detí vstupuje do tohto sveta.
Ste v Rokforte. Vitajte.
Čakajú vás nové tajomstvá.“
Niekedy ste vo svojej šatni,
sedíte tam a zrazu vonku počujete
ten výbuch energie, keď deti vbehnú dnu.
Premýšľate o práci alebo o niečom inom
a ony si žijú vo svojom svete,
tak ako to deti robia. Je to neskutočná energia.
Niekedy, keď je deň naozaj vyčerpávajúci,
vždy si poviem: „Zavri oči, potom ich otvor a rozhliadni sa.“
Páni! Prídete na pľac a poviete si: „Páni!“
A hneď vás to nakopne.
Lebo všetko je také nádherné.
Krásne.
PODSTATA MÁGIE
Pri prvých rozhovoroch s Markom a Francescou
o základných hodnotách seriálu
sme mali silnú túžbu ukotviť ho v prirodzenosti.
A aj v myšlienke, že v jadre Harryho Pottera
je príroda zdrojom mágie.
Teda magický realizmus.
Zakotviť veci v princípoch, ktoré nachádzame v prírode
a v javoch prírodného sveta.
Ak dokážeme tieto veci využiť, tak to je vlastne mágia.
Myšlienka naturalizmu ako základného princípu
vo svete čarodejníkov
je niečo, čo zapracúvame do mnohých našich scén.
Musíme k nim dostať prírodu.
A to, že práve ja som pri kormidle,
je fakt neuveriteľné.
Je to vzrušujúce, lebo jednotlivé oddelenia sa prelínajú
a spolupracujú,
aby sme tieto myšlienky a témy dokázali
zachytiť a vyjadriť na rôznych úrovniach.
Keď sme navrhovali praktické a vizuálne efekty,
chceli sme, aby za tým všetkým bola
jasná logika.
Aj keď mágia logická nie je,
pre nás sú zaujímavé
skôr jej dôsledky.
Pri každom prejave mágie
sa snažíme analyzovať,
ako to súvisí s tým, čo vlastne tvrdíme, že mágia je.
A chceli sme to využiť
ako príležitosť urobiť veci trochu inak.
Ako dizajnérka som ešte nezažila vzrušujúcejší
rozhovor, než skúmať vedu niečoho, čo by vlastne nemalo byť vysvetliteľné.
Radosť z práce na takomto projekte
je aj v tom, že máme veľa kreatívnych a inšpiratívnych vedúcich oddelení.
Je skutočným potešením pracovať s takými špičkovými profesionálmi,
ktorí sú z toho zároveň úprimne nadšení.
Môžem hrdo povedať, že ste odviedli dobrú prácu.
- Ďakujem. - Veľmi dobrú prácu.
- Na zdravie. - Na zdravie. Vďaka.
Môj otec navrhol a namaľoval
úplne prvú tribúnu na metlobal v prvom filme.
A o 26 rokov neskôr teraz ja...
JULIAN WALKER DEKORATÉR
...maľujem novú metlobalovú tribúnu pre produkciu HBO.
ŽIVOT, TVORENÝ RUČNE
Na Harrym Potterovi som pracoval už pred 25 rokmi, na 3. a 4. filme.
Bol som stážista u ľudí, čo tu teraz pracujú.
Každé stvorenie, ktoré vytvoríme v Creature Effects,
či už je to sova, potkan,
nejaký tvor alebo človek, vzniká rovnakým procesom.
Začína sa to dôkladným štúdiom prírody.
Pozorujeme napríklad, ako sa pohybuje sova.
Vyzerá to úžasne
a našou úlohou je ten pohyb napodobniť
a zopakovať ho pomocou animatroniky a efektov pre tvory.
V animatronike vidíte množstvo otočných bodov,
kusy kovu a plastu, servomotory...
Našou úlohou je, aby to pôsobilo čo najprirodzenejšie.
V podstate sa tu pozeráme na výsledok veľkej tímovej práce.
Toto sú niektoré z prvých prototypov,
na ktorých sme skúšali, ako vytvoriť
ten neuveriteľný pohyb sovieho krku.
Takmer o 360 stupňov.
Hore-dole, otáčanie... to všetko vzniká vo fáze výroby.
Potom to odovzdáme...
LAURA SINDALLOVÁ MODELÁRKA CFX
...tímu, čo pracuje s perím. Odvedú skvelú prácu,
aby sme zaplnili všetky medzery a mali krásne perie, ktoré sa kĺže, hýbe
a vytvára ten charakteristický pohyb sovieho krku.
Každé pierko potom vkladáme
jedno po druhom do sieťky a prilepíme ho.
Na jednu sovu padne približne 36 000 pierok.
VEDÚCA CFX - VLASY, SRSŤ A PERIE
A pre tento seriál sme ich vyrobili asi desať.
Keďže technológia pokročila
a máme silnejšie a rýchlejšie motory,
čo sa zmestia dovnútra,
môžeme potkana zdvihnúť, posúvať a trochu s ním pohadzovať.
Keď Ron drží animatroniku,
môže ho naozaj odstrčiť, takže nepôsobí ako plyšový Prašivec.
Dan to zapracoval aj do tejto animatroniky.
Keď zatlačíte na labky, telo sa trochu stlačí.
A môžem s ním takto hýbať, vidíte?
Nepôsobí to tak roboticky ani strnulo.
A to veľmi pomáha pri hereckom výkone chlapca,
ktorý pravdepodobne nikdy predtým animatroniku nedržal.
A, samozrejme, keď ho potom položíte
napríklad na zem, pôsobí to naozaj presvedčivo.
Vyrobili sme aj Prašivca, čo hryzie. Charlotte ho prinesie.
Strčíte mu prst do papule a začne sa hýbať.
Ukáž.
Vidíte?
Ďakujem veľmi pekne.
Toto je bahuriniak,
tvor, čo sa zatiaľ v žiadnom z filmov neobjavil.
Je založený na ropuche.
Jeho pohyby sme prevzali priamo z prírody
zo skutočných ropúch, napríklad vtiahnutie očí.
Má mechanický jazyk, pohyblivý nos aj nozdry.
Je tu aj tento detail,
aby deti mohli odcvaknúť zadnú časť a strhnúť z nej tie mäkkýše,
takže to nepôsobí, akoby tým tvorovi ubližovali.
Je to skvelá príležitosť, aby sme sa všetci spojili,
všetky oddelenia, všetky profesie.
Oddelenie efektov pre tvory, špeciálne efekty,
vizuálne efekty, modelári alebo výprava...
Vytvorili sme aj tieto červoplazy a podobné tvory.
Deťom sme nepovedali,
že ich budú môcť naozaj chytiť do ruky a že na ne pridáme sliz.
A mali sme aj tieto ohnivé kraby.
Na nich sme úzko spolupracovali so špeciálnymi efektmi.
Tieto dva na seba strieľajú oheň zo zadnej časti tela.
Takže tu máme samostatnú animatroniku,
všetky motory sú vnútri
a niekto ju ovláda na diaľku.
Už len z toho, že som tu, sa celá trasiem. Šialené.
Bola som v správnom veku a bolo to všade.
Veľmi ma to spájalo so súrodencami.
STÁŽISTKA CFX
Asi ma k tomu priviedol bratranec.
Po škole sme často utekali domov,
vyzliekli si školské veci
a obliekli si rokfortské habity.
TKANIE PRÍBEHU
Dej sa odohráva v roku 1991
a dôkladne sme skúmali, čo vtedy ľudia nosili.
KOSTÝMOVÁ VÝTVARNÍČKA
Chceli sme, aby muklovia pôsobili čo najautentickejšie.
Snažili sme sa vytvoriť výrazný kontrast.
Muklovská paleta je plná pastelov, skôr chladných farieb,
a používajú sa syntetické materiály.
Ako vidíte, je to obdobie šuštiakov.
My im tak hovoríme. Sú to tie šuštiakové kabáty.
Keď sme hľadali Harryho vzhľad,
uvedomili sme si, že žije vo svete, kde všetci sledujú módu.
Nikdy nemal ten luxus vyberať si oblečenie.
Petunia mu dávala staré oblečenie,
ktoré predtým nosil Dudley.
Veci na ňom visia a sú celé vyblednuté.
Beth dokonca našla originálne kúsky všetkého, čo nosil,
ktoré sme potom veľmi presne znovu vytvorili.
Hľadáme skutočné oblečenie.
Prechádzame vintage sklady
aj veľké textilné bazáre a hľadáme.
Nazbierali sme toho naozaj veľa, pretože obliekame tisíce ľudí.
Čím viac sme toho našli, tým prirodzenejšie sa skladala paleta.
Toto sú farby roku 1991.
Chceme cestovať v čase.
Máme možnosť ponoriť sa do rôznych období
a štýlov kostýmov.
Ale cestovať v čase nemôžete bez správneho oblečenia.
Naše uniformy sú z britskej vlny,
organickej bavlny, majú mušľové gombíky, drevené gombíky, škótsky tartan...
Prírodné materiály sú dnes takmer vzácnosťou.
Je vlastne dosť radikálne len tak si obliecť sveter z ovčej vlny,
hoci žijeme v krajine plnej oviec.
Pri čarodejníkoch sme museli nájsť spôsob, ako ich ukázať tak,
aby pôsobili trochu inak.
Francesca a Mark chceli, aby sme do návrhov vniesli
veľa prírody.
Preto sme sa rozhodli použiť...
ASISTENTKA KOSTÝMOVEJ VÝTVARNÍČKY
...rôzne nedokonalé prírodné techniky,
napríklad otláčanie listov,
- ručné maľovanie alebo mramorovanie. - Mramorovanie.
Keď otláčate listy, prebieha tam taký prirodzený, takmer magický proces.
Neviete, čo z toho vznikne, závisí to od listu.
Musíte pracovať s tým, čo máte.
Pri Dumbledorovi sme chceli použiť otláčanie listov,
pretože sme mu chceli vytvoriť látku s maskovacím vzorom.
Chceli sme, aby to pôsobilo prirodzene, spontánne a trochu nespútane.
Práve nedokonalosť vytvára krásu.
Nie je to typická veľkolepá fantasy. Je to skôr pevne ukotvené v realite.
A dúfame, že si ľudia možno povedia, že...
ASISTENT KOSTÝMOVEJ VÝTVARNÍČKY
- ...možno je to len za rohom. - Áno.
Keď uvidia niekoho na ulici, napadne im...
Pamätáš, ako sme hovorili:
- „Práve som videla čarodejníka.“ - Pamätám.
„Videla som čarodejníka.“
Fotili sme ľudí v metre alebo v buse,
ktorí nám pripadali
ako čarodejníci.
Ide o tú predstavu, že naozaj existujú
a sú medzi nami.
Chceli sme, aby to bolo cítiť v každej postave.
Je to taká...
kombinácia prvkov, ktorá vás upúta.
A v úplnom kontraste sme pre čarodejníkov vytvorili tmavú, tajomnú,
prírodnú paletu farieb.
Aj takto sme vytvorili ten kontrast.
Všetko vychádza z reality.
Náš Dumbledore je trochu ako eduardovský džentlmen.
Tak sme si ho predstavovali.
Keďže vieme, koľko má rokov,
vieme si predstaviť jeho éru.
Trochu škótskeho tvídu.
A výšivka, ako vidíte, je zámerne nedokonalá.
Zbožňujem Harryho Pottera, lebo som po knihách siahla,
keď som mala deti.
A začala som ich čítať so synom Ericom,
ktorý ich úplne miloval.
Vedel sa do príbehu úplne ponoriť
a myslím, že mu to veľmi pomáhalo.
Videla som, ako veľmi ho to baví,
a bavilo nás to spolu.
Bol to náš rituál, večer si sadnúť a čítať.
Sú to prepracované príbehy so zložitými zápletkami
a množstvom vecí, ktoré sa v nich dejú.
Raz sa ma spýtal: „Mami, existuje škola ako táto, na ktorú by som mohol chodiť?“
A...
A pomyslela som si, že tú školu musím nájsť.
A ak ju nenájdem, budem sa ju musieť pokúsiť vytvoriť.
Určite je to veľká zodpovednosť.
Je to veľká zodpovednosť urobiť to správne, však?
Uctiť to, čo tu bolo predtým,
ale zároveň pridať ďalšie detaily.
Myslím, že som bol v rovnakom veku
ako deti v knihách.
Myslím, že prvá vyšla v roku 1997 a ja som mal sedem.
Bol som presne v tom veku, keď knihy ešte vychádzali,
keď som chodil do školy.
Pamätám si, že čítanie kníh bolo dosť intenzívne.
Nemohli ste sa ani rozprávať s kamošmi,
pretože ak niekto čítal rýchlejšie než vy,
hneď vám prezradil, čo sa stane.
A tie príbehy boli v tom veku také dôležité,
že ste sa o nich s kamarátmi radšej ani nerozprávali.
V tom veku si predstavujete, že chodíte do Rokfortu
alebo že ste na Harryho mieste.
Pamätám si, ako som raz prišiel za Markom
a práve natáčali scénu na nástupišti deväť a tri štvrte.
ŽELEZNICA ROKVILLE
A keď som tam prišiel a uvidel skutočný vlak,
bolo to, akoby som vstúpil priamo do knihy.
Akoby som bol jej súčasťou. Bolo to skutočné.
Ako vidíte,
hoci je svet Harryho Pottera už legendárny,
jeho príbeh stále pokračuje.
Nová generácia objavuje jeho čaro
a začína sa nová vzrušujúca éra.
Vedel som, že keď budem natáčať prvú sériu Harryho Pottera,
oslávim 80 rokov.
To znamená, že keď sa to celé skončí, budem mať asi 88.
A je to zvláštna predstava, keď nad tým človek takto premýšľa.
Je to úžasný súbor.
Naozaj všetci.
Arabella a Alastair a Dom.
- Tak čo? Tešíte sa? - Áno.
- Sadneme si? - Hej.
A majú sa navzájom veľmi radi.
Teším sa, že uvidím, ako budú rásť, ako sa bude rozvíjať ich talent
a akými ľuďmi sa stanú.
Budú pri tom dospievať.
A ja...
Ja budem starnúť spolu s nimi.
Teoreticky by sme spolu mohli pracovať mnoho rokov
a dovtedy z nich budú mladí dospelí.
Chceme, aby si raz povedali:
„Páni. Bolo to síce náročné, ťažké a únavné,
no stálo to za to. Vôbec to neľutujem.
Bolo úžasné byť pri tom.“
NÁSTUPIŠTE DEVÄŤ A TRI ŠTVRTE
A sme tu.
Kde inde by sme mohli lepšie zakončiť túto cestu do sveta Harryho Pottera
než tam, kde sa začína jeho cesta do Rokfortu?
Sme tu obklopení nielen obrovskými kulisami,
ale aj drobnými detailmi, vďaka ktorým to pôsobí skutočne.
Keď už hovoríme o neuveriteľných detailoch,
pozrite si malú ukážku toho, čo vás čaká.
STRATY A NÁLEZY
ROKFORTSKÝ HRAD
ROKFORTSKÝ EXPRES 5977
Tak nastupovať.
Radšej si zakryte uši.
Bude to poriadne hlasné!
To je asi moje znamenie.
Môj otec bol rekvizitárom pri všetkých ôsmich pôvodných filmoch
a ja teraz pokračujem v tejto tradícii.
Nová generácia fanúšikov je pre mňa veľmi dôležitá,
pretože môj syn je veľký fanúšik Harryho Pottera.
Takže ich nemôžem sklamať.
Novú generáciu fanúšikov nesmieme sklamať.
Viem, že je to veľmi dôležité.
Moja rodina pracovala na pôvodných filmoch
a ja pokračujem v tejto tradícii.
Je to splnený sen.
Manželku som spoznal pri treťom filme.
WILL STICKLEY VEDÚCI STAVBY
A teraz pre mňa pracuje aj môj syn. Je to vlastne náš život.
S Harrym Potterom som začal v roku 1999...
GARY WALKER VEDÚCI OMIETKAROV
...a o 27 rokov neskôr som stále tu.
Pamätám si svoj prvý deň na natáčaní.
Boli sme na Privátnej ceste
a Harry mal pri sebe svoju sovu. Rozhliadla som sa
a neverila som vlastným očiam.
Zažili sme nespočetne veľa skvelých momentov.
Bol to rok plný nezabudnuteľných chvíľ.